Maailma pilgud on täna pööratud Euroopa Keskpanga juhile Jean-Claude Trichetle, kes annab hinnangu Euroopa ja maailma majanduse olukorrale.    Euroopa Keskpank avaldab täna pärastlõunal kell 14.45 oma otsuse baasintressimäärade kohta. Uudisteagentuuri Bloomberg analüütikud usuvad, et EKP täna intressimäära ei alanda, kirjutas Kauppalehti.    Intressimäär jääb analüütikute hinnangul 4  protsendile, kuna eurotsooni inflatsioon tõusis jaanuaris 3,2 protsendini.    USA Föderaalreserv on lühikese aja jooksul intressimäära langetanud kokku 1,25%.    Nüüd ootab maailm, et Trichet annab vähemalt vihje selle kohta, et intressimäära langetatakse veel selle aasta jooksul.    Agnes Ojala  ÄP    ===================[täiendus 17:25]=======================    Euroopa keskpank jättis intressid samaks    Euroopa Keskpanga  nõukogu otsustas tänasel istungil jätta intressimäärad samaks.    Euroopa Keskpanga nõukogu otsustas säilitada põhiliste refinantseerimisoperatsioonide pakkumisintressi alammäärana 4,00 protsenti, laenamise püsivõimaluse intressimäärana 5,00 ning hoiustamise püsivõimaluse intressimäärana 3,00 protsenti, vahendas Eesti Pank.    Delfi.ee